10/08/2018 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Convocatoria do proceso selectivo para elaborar unha lista de persoal funcionario interino e/ou laboral temporal para postos de técnico de turismo

ANUNCIO RESOLUCIÓN 26744/2018, DO 08/08/2018, POLA QUE CONVOCA UN PROCESO SELECTIVO PARA ELABORAR UNHA LISTA DE PERSOAL FUNCIONARIO INTERINO E/OU LABORAL TEMPORAL PARA POSTOS DE TÉCNICO DE TURISMO Por resolución de Presidencia número 26744/2018, do 08/08/2018, que se transcribe a continuación, resolveuse convocar un proceso selectivo para elaborar unha lista de persoal interino e/ou laboral temporal para postos de técnico de turismo. Visto o expediente relativo á convocatoria do procedemento para elaborar unha lista de aspirantes para a selección de persoal funcionario interino e/ou persoal laboral temporal para o postos de técnico de turismo (subgrupo A2,) no que se acreditan os seguintes I.–ANTECEDENTES I.1.–Non dispoñendo de lista de aspirantes para a selección de persoal funcionario interino e/ou laboral, para postos de técnico de turismo (A2), é preciso convocar un proceso selectivo do que resulte unha lista para a cobertura interina de posibles vacantes e substitucións. I.2.–O procedemento vixente nesta Deputación para a selección de persoal temporal está contido no Regulamento aprobado ao efecto, que establece o procedemento de elaboración das listas de aspirantes correspondentes, de conformidade coas bases que rexerán a convocatoria pública de cada proceso selectivo. II.–FUNDAMENTOS DE DEREITO O Regulamento da selección de persoal funcionario interino e laboral temporal desta Deputación (BOP núm.151, do 2 de xullo de 2008), en canto se refire ao procedemento para a selección mediante o sistema de listas. De conformidade coa normativa citada e demais concordante e de aplicación, RESOLVO: Convocar o procedemento de elaboración dunha lista de aspirantes para a selección de persoal funcionario interino e/ou laboral temporal para postos de técnico de turismo (A2), que se rexerá polas Bases aprobadas ao efecto pola Xunta de Goberno do 3 de agosto de 2018. Bases para elaborar unha lista para a selección de persoal funcionario interino e/ou laboral temporal, para posibles nomeamentos e/ou contratacións laborais temporais, para postos de Técnico de turismo de administración especial (A2) e dispoñer a súa publicación no Boletín Oficial da Provincia: O obxecto deste proceso selectivo é a elaboración dunha lista de persoal temporal para postos de técnico de turismo, cando por razóns de necesidade e urxencia non poidan ser cubertos con funcionarios de carreira. Inicialmente, e a petición do Servizo de Promoción Económica, Turismo e Emprego, procederase ao nomeamento de dous funcionarios interinos para participar na execución do Plan de Patrimonio da Deputación Provincial da Coruña co obxectivo de contribuír ao desenvolvemento turístico local. Estes dous nomeamentos faranse ao abeiro do artigo 10.1. c do Real decreto lexislativo 5/2015, do 30 de outubro, polo que se a proba o texto refundido da lei do Estatuto Básico do Empregado Publico, previsto para a execución de programas de carácter temporal e que non poderán ter unha duración superior a tres anos, ampliable ata doce meses máis.1. Requisitos das persoas aspirantes.1.1. Para ser admitidas ao proceso selectivo as persoas aspirantes deberán reunir os seguintes requisitos: a) Ter a nacionalidade española ou ter a nacionalidade doutro Estado membro da Unión Europea ou de calquera outro dos Estados aos cales, en virtude dos tratados internacionais realizados pola Unión Europea e ratificados por España, sexa de aplicación a libre circulación de traballadores e traballadoras. Tamén poderán participar as persoas, calquera que sexa a súa nacionalidade, descendentes de persoas que posúan a nacionalidade española ou doutros Estados membros da Unión Europea, sempre que sexan menores de vinte e un anos ou maiores da devandita idade dependentes. Tamén poderán participar as persoas, calquera que sexa a súa nacionalidade, que sexan cónxuxes de persoas que posúan a nacionalidade española ou doutros Estados membros da Unión Europea, sempre que non estean separadas de dereito. Así mesmo, poderán participar as persoas, calquera que sexa a súa nacionalidade, descendentes do cónxuxe non separado/a de dereito de persoas que posúan a nacionalidade española ou doutros Estados membros da Unión Europea, sempre que sexan menores de vinte e un anos ou maiores da devandita idade dependentes. b) Posuír capacidade funcional para o desempeño das tarefas do posto. c) Ter feitos os dezaseis anos e non exceder, no seu caso, a idade máxima de xubilación forzosa. c) Non ter sido separado/a, mediante expediente disciplinario, do servizo de ningunha Administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder ao corpo ou escala de persoal funcionario do cal a persoa foi separada ou inhabilitada. No caso de nacionais doutros estados, non estar inhabilitado/a ou en situación equivalente, nin ter sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. d) Estar en posesión dalgún dos seguintes títulos: – Grao ou diplomatura en Turismo ou equivalente homologado. – Grao ou licenciatura en Historia da Arte. – Grao ou licenciatura en Socioloxía. – Grao ou licenciatura en Xeografía e Ordenación do territorio. – Grao ou licenciatura en Historia 1.2. Todos os requisitos establecidos na base 1.1. deberán posuírse no día da finalización do prazo de presentación de solicitudes, manterse durante todo o proceso de selección e acreditar o seu cumprimento como requisito previo imprescindible para poder ser nomeado, no seu caso, funcionario interino.2. Solicitudes e prazo de presentación.2.1. As persoas interesadas en participar no proceso selectivo deberán achegar a súa solicitude debidamente cuberta durante o prazo de vinte días naturais contados a partir do seguinte ao da publicación do anuncio da convocatoria no BOP no modelo oficial que figura ao final destas bases e que tamén se facilitará por esta Deputación Provincial, no Rexistro Xeral, no Servizo de Planificación e Xestión de Recursos Humanos e na seguinte páxina web: https://www.dacoruna. gal/recursos-humanos/documentos As ditas solicitudes dirixiranse ao Presidente da Deputación Provincial da Coruña e presentaranse no Rexistro Xeral da Deputación ou por calquera das formas establecidas no artigo 16 da Lei 39/2015, do 1 de outubro, do procedemento administrativo común das administracións públicas. As solicitudes deberán ir acompañadas da seguinte documentación:  Copia simple do Documento Nacional de Identidade.  Copia simple do documento que acredite a titulación universitaria requirida: diplomatura ou grao.  Copia simple do certificado que acredite ter obtido o Celga 4 de galego ou ter superado o curso de perfeccionamento. De acordo co disposto na Ordenanza do Uso da Lingua Galega na Deputación da Coruña, publicada no BOP 186, do 29 de setembro de 2017, os aspirantes que desexen o texto das probas en lingua castelán deberán facelo constar na casilla habilitada na instancia. De non ser así, os cuestionarios das probas selectivas distribuiranse por defecto en galego. As persoas aspirantes cun grao de discapacidade igual ou superior ao 33% deberán indicalo expresamente na solicitude e especificar o grao de discapacidade recoñecido polo órgano competente. Poderán solicitar as posibles adaptacións de tempo e/ou medios para a realización do exercicios en que esta adaptación sexa necesaria. A non presentación da solicitude en tempo e forma suporá a exclusión da persoa aspirante.3. Admisión de aspirantes. Rematado o prazo de presentación de solicitudes, a Presidencia da Corporación declarará aprobadas as relacións de persoas admitidas e excluídas, que se publicará no Boletín Oficial da Provincia, establecéndose un prazo de dez días a efectos de reclamacións. Aqueles que no prazo sinalado non subsanen os defectos xustificando o seu dereito a ser admitidos, serán definitivamente excluídos do proceso selectivo. Os errores na consignación de datos persoais rectificaranse de oficio ou a instancia do interesado en calquera momento do proceso selectivo. Logo de rematado o dito prazo, a Presidencia aprobará a relación definitiva de admitidos e excluídos e determinará o lugar, a data e hora de comezo do primeiro exercicio das probas selectivas, así como a relación nominal dos membros que compoñerán o Tribunal Cualificador, todo o que se publicará no Boletín Oficial da Provincia.4. Tribunal cualificador. O tribunal constará dun presidente/a, tres vogais e un secretario/a, que haberán de cumprir os requisitos sinalados no art.60, do Real decreto lexislativo 5/2015 de 30 de outubro, polo que se aproba o texto refundido da lei do Estatuto Básico do Empregado Público, e demais normativa aplicable. Os tribunais poderán dispoñer a incorporación aos seus traballos de asesores/as especialistas para as probas selectivas correspondentes, limitándose os ditos asesores/as a prestar a súa colaboración nas súas especialidades técnicas. Os tribunais terán a categoría e o dereito de percibir as contías correspondentes, de conformidade co disposto no R. D. 462/2002 e lexislación complementaria. As persoas que formen parte do tribunal deberán absterse de intervir cando concorran nelas dalgunha das circunstancias previstas no artigo 23 da Lei 40/2015, do 1 de outubro, de réxime xurídico do sector público e no artigo 59.2 da Lei 2/2015 de emprego público de Galicia. A presidencia do tribunal poderá solicitar ás persoas que formen parte do tribunal e ás que actúen como persoal asesor unha declaración expresa de non atoparse en ningunha das circunstancias reflectidas no parágrafo anterior. As persoas aspirantes poderán recusar aos integrantes do tribunal, de acordo co establecido no artigo 24 da Lei 40/2015, do 1 de outubro, de réxime xurídico do sector público. A actuación do tribunal axustarase ao disposto para os órganos colexiados na lexislación de procedemento administrativo.5. Desenvolvemento do proceso selectivo. Unha vez comezado o proceso selectivo, os anuncios de celebración das sucesivas probas, así como as puntuacións de cada exercicio expoñeranse no taboleiro de anuncios do pazo da Deputación Provincial e na páxina web da Deputación, con doce horas de antelación, como mínimo con respecto ao seu comezo, si se trata do mesmo exercicio, ou de vinte e catro horas, si se trata dun novo. O chamamento para cada exercicio será único. As probas terán carácter eliminatorio e na realización dos exercicios garantirase, sempre que sexa posible, o anonimato das persoas aspirantes. Os días das probas as persoas aspirantes deberán ir provistas de DNI ou de documento fidedigno que acredite a súa identidade. Non se permitirá o acceso ao lugar no que se realice o exercicio con teléfonos móbiles, reloxos intelixentes, axendas electrónicas ou calquera outro instrumento do que se poida valer o aspirante para auxiliarse na realización do exame e non se habilitará ningún servizo de recollida destes aparatos. Concederase un prazo de 5 días hábiles para os efectos de alegacións, que se contarán desde a publicación na páxina web da Deputación das puntuacións dos correspondentes exercicios. Para respectar os principios de publicidade, transparencia, obxectividade e seguridade xurídica que deben rexer o acceso ao emprego público, o tribunal establecerá e informará ás persoas aspirantes, con anterioridade á realización dos exercicios, dos criterios de corrección, valoración e superación que non estean previsto expresamente nestas bases. Unha vez que conclúan os procesos selectivos, o tribunal formulará a súa proposta á Presidencia da Corporación, para aprobar a lista correspondente, de conformidade co establecido no Regulamento regulador da selección de persoal funcionario interino e laboral temporal desta Deputación (BOP núm.151, do 02/07/2008). En todo o non previsto nestas Bases, estarase ao disposto no Regulamento regulador da selección de persoal funcionario interino e laboral temporal desta Deputación (BOP núm.151, do 02/07/2008) e na normativa de acceso dos empregados públicos vixente. Así mesmo, estas Bases, a posterior convocatoria do proceso e cantos actos administrativos se deriven dela, poderán ser impugnados polos interesados nos casos e na forma establecidos pola Lei 39/2015, do 1 de outubro, do Procedemento Administrativo Común das Administracións Públicas.6. Forma de selección. As probas selectivas constarán dos seguintes exercicios de carácter, todos eles, obrigatorio e eliminatorio: 1.º exercicio: consistirá na contestación dun cuestionario de 50 preguntas con 3 respostas alternativas sobre os temas do Anexo I, nun tempo máximo total dunha hora. A puntuación será de 00,00 ata 15,00 puntos, sendo necesario para aprobar obter un mínimo de 07,50 puntos. Cada pregunta correcta obterá unha puntuación de 0,30 e cada pregunta incorrecta descontará 0,10 puntos. As preguntas non contestadas non descontarán.2.º exercicio: consistirá en resolver no tempo máximo de 3 horas, un ou varios supostos prácticos relacionados coas materias do programa. A puntuación será de 00,00 ata 15,00 puntos, sendo necesario para aprobar obter un mínimo de 07,50 puntos.3.º exercicio: consistirá na tradución dun texto do castelán ao galego e outro do galego ao castelán a proposta do tribunal, no tempo máximo total dunha hora. Estarán exentos de realizar este exercicio os aspirantes que acrediten posuír o curso de perfeccionamento ou o Celga 4, o que deberán acreditar presentando o certificado correspondente xunto coa instancia, segundo o disposto na Base Segunda. A cualificación será a de apto ou non apto. ANEXO I PARTE XERAL Tema 1.–A Constitución Española de 1978: principios xerais e estrutura. Dos dereitos e deberes fundamentais. Da organización territorial do Estado. Tema 2.–O Estatuto de Autonomía de Galicia: estrutura e contido. Especial referencia ao goberno da Comunidade Autónoma. Das competencias de Galicia. Tema 3.–A Administración local: entidades que a integran. A Lei 7/1985 reguladora das bases do réximen local: a provincia: organización e competencias; réxime de funcionamento das entidades locais; relacións interadministrativas. Tema 4.–Lei 15/1999, do 13 de decembro, de protección de datos de carácter persoal. Principios de protección de datos. Ficheiros de titularidade pública. Lei 3/1983, de normalización lingüística de Galicia: uso oficial do galego. A ordenanza do uso da lingua galega na Deputación da Coruña (BOP do 30/05/2017). Decreto Lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade: Disposicións xerais; integración transversal do principio de igualdade nas actuacións da Administración xeral e do sector público autonómico de Galicia. As condicións de emprego en igualdade na administración pública galega. Tema 5.–Lei 39/2015, do 1 de outubro, do Procedemento Administrativo Común das Administracións Públicas: dos interesados no procedemento; da actividade das administracións públicas: normas xerais de actuación; términos e prazos. Dos actos administrativos: requisitos dos actos administrativos, eficacia dos actos, nulidade e anulabilidade. Das disposicións sobre o procedemento administrativo común: garantías do procedemento; iniciación do procedemento; ordenación do procedemento; instrución do procedemento; finalización do procedemento; tramitación simplificada do procedemento administrativo común; execución. Da revisión dos actos na vía administrativa: revisión de oficio; recursos administrativos. Tema 6.–Real Decreto Lexislativo 5/2015 do 30 de outubro, polo que se aproba o texto refundido da Lei do Estatuto Básico do Empregado Público: Persoal ao servizo das entidades públicas: Clases de persoal. Dereitos dos empregados públicos: dereitos individuais e dereitos individuais exercidos colectivamente; Dereito á carreira profesional e á promoción interna. Dereitos retributivos. Dereito á xornada de traballo, permisos e vacacións. Deberes dos empregados públicos. Código de conduta. PARTE ESPECÍFICA: Tema 7.–A Lei 5/2016, do 4 de maio, do patrimonio cultural de Galicia. Referencia aos Camiños de Santiago. Decreto 110/2014, do 4 de setembro, polo que se aproba a delimitación do Camiño de Santiago Inglés. Tema 8.–Lei 7/2011, do 27 de outubro, de turismo de Galicia. Organización e competencias da Administración galega. Tema 9.–Lei 7/2011, do 27 de outubro, de turismo de Galicia. Recursos, organización e calidade turística. Tema 10.–A declaración de municipios turísticos. Servizos mínimos dos municipios turísticos. Efectos da declaración de municipio turístico. Perda da condición de municipio turístico. Tema 11.–A declaración de festas turísticas. Requisitos, efectos e vixencia da declaración. Procedemento de declaración. Perda da condición. Tema 12.–Preparación e organización de feiras, congresos, conferencias e xornadas turísticas. Especial referencia a actividade provincial na promoción e asistencia a eventos. Tema 13.–Delimitación dos xeodestinos na provincia da Coruña. Xeografía e recursos. Gastronomía, patrimonio cultural e natural. Tema 14.–O xeodestino Costa da Morte. O xeodestino Rías Baixas: Ría de Muros e Noia. O xeodestino Rías Baixas: Arousa Norte. Recursos, gastronomía, patrimonio, turismo activo. Especial referencia aos seus elementos de significación. Tema 15.–O xeodestino Terras de Santiago. O xeodestino A Coruña e as Mariñas. O xeodestino Rías Altas: Ferrolterra. Recursos, gastronomía, patrimonio, turismo activo. Especial referencia aos seus elementos de significación. Tema 16.–A arte prehistórica na provincia da Coruña. O megalitismo na provincia da Coruña. A cultura Castrexa. O medievo, fortalezas e castelos. Tema 17.–A arte urbana na provincia da Coruña. Inicios, artistas e obras máis representativas. Festivais e actividades relacionadas coa arte urbana e contemporánea. Tema 18.–Recursos naturais da provincia da Coruña. Parques Naturais, reserva da Biosfera e zonas de especial conservación natural. Figuras de protección do patrimonio natural. Lexislación para a conservación e protección. Rede Natura. Tema 19.–Os xeoparques e o xeoturismo. Normativa. Principais recursos xeolóxicos da provincia da Coruña. O procedemento de adhesión a Unesco. Tema 20.–Os camiños de Santiago pola provincia da Coruña. O Camiño Inglés. Etapas, recursos, elementos patrimoniais. Especial referencia ás actuacións que a Deputación da Coruña realiza no Camiño. Tema 21.–Os camiños de Santiago pola provincia da Coruña. O Camiño Fisterra-Muxía. Etapas, recursos, elementos patrimoniais. Especial referencia ás actuacións que a Deputación da Coruña realiza no Camiño. Tema 22.–O patrimonio provincial. Principais elementos patrimoniais dependentes da Deputación. Xestión e actividades. Turismo escolar. Tema 23.–A gastronomía na provincia da Coruña. Principais eventos gastronómicos e a súa evolución. Produtos gastronómicos e as súas singularidades. Oferta e temporalidade. Tema 24.–Municipios e festas de interese turístico provinciais. Actividades e referencias de cada un deles. Singularidades destacadas de cada xeodestino. Tema 25.–Turismo termal na provincia da Coruña. Oferta e principais localizacións. Evolución. Outros recursos relacionados co turismo termal. Festivais na provincia da Coruña. Oferta e localizacións. Orixe e evolución. O seu impacto turístico na provincia. Tema 26.–Turismo activo na provincia da Coruña. Especial referencia a turismo fluvial e de surf. Orixe, evolución e creación de produto. Tema 27.–A artesanía na provincia da Coruña. Produtos singulares e a súa localización. Creación de produto turístico a través da artesanía. Orixe e evolución. O seu impacto turístico na provincia. Tema 28.–Recursos de turismo industrial na provincia da Coruña. Plans de desenvolvemento deste tipo de recurso. Principais ofertas turísticas no territorio. Tema 29.–Praias da provincia da Coruña. Principais recursos turísticos de sol e praia. Areais protexidos e bandeira azul. Turismo náutico. Especial referencia á sustentabilidade no turismo provincial. Tema 30.–Turismo de congresos. Especial referencia ao turismo urbano das cidades na provincia da Coruña. Recursos, principais reclamos e desenvolvemento. A presente resolución, que pon fin á vía administrativa, é susceptible de interposición de recurso potestativo de reposición perante o Presidente desta Deputación, no prazo dun mes, a contar desde a recepción da notificación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso Administrativo da Coruña, de acordo coa lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. ANEXO II A Coruña, 9 de agosto de 2018. A Presidenta en funcións, O Secretario Xeral M.ª Goretti Sanmartín Rei José Luis Almau Supervía